ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 39/2545เรื่อง หลักเกณฑ์และวิธีการทําธุรกรรมการให้ยืมหลักทรัพย์ของกองทุนรวม อาศัยอํานาจตามความในข้อ 12(1)(จ) (2)(ฌ) และ(5) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 46/2541 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม ลงวันที่ 16 ธันวาคม พ.ศ. 2541 ข้อ 31(8) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 1/2545 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมอสังหาริมทรัพย์ ลงวันที่ 16 มกราคม พ.ศ. 2545 ข้อ 15(8) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 15/2541 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมอสังหาริมทรัพย์เพื่อแก้ไขปัญหาในระบบสถาบันการเงิน ลงวันที่ 24 พฤษภาคม พ.ศ. 2541 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กน. 3/2545 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมอสังหาริมทรัพย์เพื่อแก้ไขปัญหาในระบบสถาบันการเงิน (ฉบับที่ 6) ลงวันที่ 1 กุมภาพันธ์ พ.ศ. 2545 ข้อ 11(10) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 16/2541 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมเพื่อแก้ไขปัญหาในระบบสถาบันการเงิน ลงวันที่ 24 พฤษภาคม พ.ศ. 2541 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กน. 4/2545 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมเพื่อแก้ไขปัญหาในระบบสถาบันการเงิน (ฉบับที่ 6) ลงวันที่ 1 กุมภาพันธ์ พ.ศ. 2545 และข้อ 20(9) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 54/2543 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมอสังหาริมทรัพย์และสิทธิเรียกร้อง ลงวันที่ 26 ตุลาคม พ.ศ. 2543 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ข้อ ๑ ให้ยกเลิกประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 9/2541 เรื่อง หลักเกณฑ์และวิธีการทําธุรกรรมการให้ยืมหลักทรัพย์ของกองทุนรวม ลงวันที่ 8 เมษายน พ.ศ. 2541ข้อ ๒ ในประกาศนี้ "ธุรกรรมการให้ยืมหลักทรัพย์" หมายความว่า สัญญาซึ่งบริษัทจัดการโอนหลักทรัพย์ของกองทุนรวมให้แก่บุคคลอีกฝ่ายหนึ่งเรียกว่าผู้ยืม และผู้ยืมตกลงว่าจะโอนหลักทรัพย์ที่ออกโดยนิติบุคคลเดียวกันหรือโครงการจัดการกองทุนรวมเดียวกัน ประเภท รุ่น และชนิดเดียวกันในจํานวนที่เทียบเท่ากันคืนให้แก่กองทุนรวม "บริษัทจัดการ" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวม "กองทุนรวม" หมายความว่า กองทุนรวมประเภทไม่รับซื้อคืนหน่วยลงทุน หรือกองทุนรวมประเภทรับซื้อคืนหน่วยลงทุน ที่จัดตั้งและจัดการโดยบริษัทจัดการ "ศูนย์รับฝากหลักทรัพย์" หมายความว่า ศูนย์รับฝากหลักทรัพย์ตามกฎหมายว่าด้วยหลักทรัพย์และตลาดหลักทรัพย์ "เงินสด" หมายความว่า เงินสดสกุลบาท "สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ ๓ ในการจัดการกองทุนรวม ให้บริษัทจัดการทําธุรกรรมการให้ยืมหลักทรัพย์ได้ตามหลักเกณฑ์และวิธีการที่กําหนดในประกาศนี้ข้อ ๔ ให้บริษัทจัดการทําธุรกรรมการให้ยืมหลักทรัพย์ได้เฉพาะกับผู้ได้รับใบอนุญาตประกอบธุรกิจหลักทรัพย์ประเภทกิจการการยืมและให้ยืมหลักทรัพย์ ในกรณีที่ผู้ได้รับใบอนุญาตประกอบธุรกิจหลักทรัพย์ประเภทกิจการการยืมและให้ยืมหลักทรัพย์กระทําการในฐานะตัวแทนของผู้ยืม ผู้ยืมที่เป็นคู่สัญญาของกองทุนรวมต้องเป็นบุคคลดังต่อไปนี้ (1) ผู้ได้รับใบอนุญาตประกอบธุรกิจหลักทรัพย์ประเภทกิจการการยืมและให้ยืมหลักทรัพย์ (2) ธนาคารแห่งประเทศไทย (3) กองทุนเพื่อการฟื้นฟูและพัฒนาระบบสถาบันการเงิน (4) ธนาคารเพื่อการนําเข้าและการส่งออกแห่งประเทศไทย (5) บรรษัทเงินทุนอุตสาหกรรมแห่งประเทศไทย (6) ธนาคารพาณิชย์ (7) บริษัทเงินทุน (8) บริษัทหลักทรัพย์ (9) บริษัทประกันชีวิต (10) กองทุนสํารองเลี้ยงชีพ (11) กองทุนส่วนบุคคล (12) กองทุนบําเหน็จบํานาญข้าราชการ (13) นิติบุคคลอื่นตามประกาศสํานักงานที่ออกตามข้อ 9/1 ของประกาศคณะกรรมการกํากับหลักทรัพย์และตลาดหลักทรัพย์ที่ กด. 29/2540 เรื่อง หลักเกณฑ์ เงื่อนไข และวิธีการประกอบกิจการการยืมและให้ยืมหลักทรัพย์ ลงวันที่ 31 กรกฎาคม 2540 ข้อ ๕ หลักทรัพย์ของกองทุนรวมที่บริษัทจัดการอาจให้ยืมได้ ต้องเป็นหลักทรัพย์ที่อยู่ในระบบรับฝากหลักทรัพย์ของศูนย์รับฝากหลักทรัพย์หรือหลักทรัพย์ที่ธนาคารแห่งประเทศไทยทําหน้าที่เป็นนายทะเบียนหลักทรัพย์ข้อ ๖ ในการทําธุรกรรมการให้ยืมหลักทรัพย์ ให้บริษัทจัดการใช้สัญญาที่มีลักษณะและสาระสําคัญของสัญญาตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยลักษณะและสาระสําคัญของสัญญายืมและให้ยืมหลักทรัพย์ข้อ ๗ ในการจัดการกองทุนรวมที่มีนโยบายการลงทุนในตราสารแห่งทุน บริษัทจัดการอาจทําธุรกรรมการให้ยืมหลักทรัพย์ได้ โดยต้องดําเนินการให้มีการวางหรือเรียกหลักประกันจากผู้ยืมเพื่อเป็นประกันการให้ยืมหลักทรัพย์ดังกล่าว ดังต่อไปนี้ (1) เงินสด (2) ตั๋วเงินคลัง พันธบัตรรัฐบาล พันธบัตรธนาคารแห่งประเทศไทย หรือพันธบัตรหรือตราสารแห่งหนี้ที่กองทุนเพื่อการฟื้นฟูและพัฒนาระบบสถาบันการเงินเป็นผู้ออก ผู้รับรอง ผู้รับอาวัล หรือผู้ค้ําประกัน หรือพันธบัตรหรือตราสารแห่งหนี้ที่กระทรวงการคลังเป็นผู้ออก ผู้รับอาวัล หรือผู้ค้ําประกัน (3) หนังสือค้ําประกันที่ธนาคารพาณิชย์เป็นผู้ออกให้แก่กองทุนรวมเพื่อเป็นประกันการคืนหลักทรัพย์ให้แก่กองทุนรวม โดยธนาคารพาณิชย์นั้นยินยอมรับผิดในฐานะลูกหนี้ชั้นต้น (letter of guarantee) (4) ตราสารแห่งหนี้ที่บุคคลดังต่อไปนี้เป็นผู้ออก (ก) ธนาคารหรือสถาบันการเงินที่มีกฎหมายเฉพาะจัดตั้งขึ้น (ข) ธนาคารพาณิชย์ (ค) บริษัทเงินทุน (ง) บริษัทเครดิตฟองซิเอร์ (5) ตั๋วแลกเงิน ตั๋วสัญญาใช้เงิน หรือหุ้นกู้ ที่บริษัทจํากัดหรือบริษัทมหาชนจํากัด เป็นผู้ออก โดยมีบุคคลตาม (4) (ก) (ข) หรือ (ค) เป็นผู้รับรอง ผู้รับอาวัล ผู้สลักหลัง หรือผู้ค้ําประกัน (6) ตราสารแห่งหนี้ที่ได้รับการจัดอันดับความน่าเชื่อถือในสี่อันดับแรก (category) จากสถาบันจัดอันดับความน่าเชื่อถือที่ได้รับความเห็นชอบหรือได้รับการยอมรับจากสํานักงาน (7) ตราสารแห่งหนี้ที่บริษัทที่ได้รับการจัดอันดับความน่าเชื่อถือในสี่อันดับแรก (category) จากสถาบันจัดอันดับความน่าเชื่อถือที่ได้รับความเห็นชอบหรือได้รับการยอมรับจากสํานักงาน เป็นผู้ออก ผู้รับรอง ผู้รับอาวัล ผู้สลักหลัง หรือผู้ค้ําประกัน (8) หุ้นจดทะเบียนในตลาดหลักทรัพย์แห่งประเทศไทยที่มีรายชื่ออยู่ใน SET 50 INDEXการรับรอง รับอาวัล สลักหลัง หรือค้ําประกัน ตาม (2) (5) และ (7) ต้องเป็นการรับรองตลอดไป รับอาวัลทั้งจํานวน สลักหลังโอนประเภทมีสิทธิไล่เบี้ยโดยไม่มีข้อกําหนดลบล้างหรือจํากัดความรับผิดของผู้สลักหลัง หรือค้ําประกันต้นเงินและดอกเบี้ยเต็มจํานวนอย่างไม่มีเงื่อนไข ในการจัดการกองทุนรวมที่ไม่มีนโยบายการลงทุนในตราสารแห่งทุน บริษัทจัดการอาจทําธุรกรรมการให้ยืมหลักทรัพย์ได้ โดยต้องดําเนินการให้มีการวางหรือเรียกหลักประกันจากผู้ยืมเพื่อเป็นประกันการให้ยืมหลักทรัพย์ดังกล่าวเฉพาะตามที่กําหนดใน (1) ถึง (7)ข้อ ๘ การวางหรือเรียกหลักประกันจากผู้ยืมเพื่อเป็นประกันการให้ยืมหลักทรัพย์ตามข้อ 7(2) (4) (5) (6) (7) และ (8) บริษัทจัดการต้องดําเนินการให้กองทุนรวมมีกรรมสิทธิ์ในหลักประกันดังกล่าว หรือต้องดําเนินการโดยวิธีอื่นซึ่งจะมีผลให้บริษัทจัดการสามารถบังคับชําระหนี้เอาจากหลักประกันดังกล่าวได้โดยพลัน เพื่อประโยชน์ในการปฏิบัติตามข้อตกลงในการทําธุรกรรมการให้ยืมหลักทรัพย์ ห้ามมิให้บริษัทจัดการนําหลักประกันที่กองทุนรวมมีกรรมสิทธิ์ตามวรรคหนึ่งไปโอนหรือขายต่อ เว้นแต่เป็นการบังคับชําระหนี้ตามข้อตกลงธุรกรรมการให้ยืมหลักทรัพย์ข้อ ๙ ในการทําธุรกรรมการให้ยืมหลักทรัพย์ บริษัทจัดการต้องดําเนินการให้มีการดํารงมูลค่าหลักประกันตามข้อ 7 ณ สิ้นวัน ไม่น้อยกว่าร้อยละ 100 ของมูลค่าหลักทรัพย์ที่ให้ยืมข้อ ๑๐ ในกรณีที่หลักประกันเป็นเงินสด ให้บริษัทจัดการนําเงินสดดังกล่าวไปลงทุนโดยทันทีในทรัพย์สินหรือหาดอกผลดังต่อไปนี้ (1) เงินฝากในธนาคารพาณิชย์หรือธนาคารที่มีกฎหมายเฉพาะจัดตั้งขึ้น (2) ตั๋วเงินคลัง พันธบัตรรัฐบาล พันธบัตรธนาคารแห่งประเทศไทย หรือพันธบัตรหรือตราสารแห่งหนี้ตามข้อ 7(2) (3) บัตรเงินฝาก หรือตั๋วสัญญาใช้เงิน ที่บุคคลตามข้อ 7(4) เป็นผู้ออก (4) ทําธุรกรรมการซื้อโดยมีสัญญาขายคืนตั๋วเงินคลัง พันธบัตรรัฐบาล พันธบัตรธนาคารแห่งประเทศไทย หรือพันธบัตรหรือตราสารแห่งหนี้ตามข้อ 7(2)ข้อ ๑๑ ในการคํานวณมูลค่าหลักทรัพย์ที่ให้ยืม และมูลค่าหลักประกันที่มิใช่เงินสดและมิใช่หนังสือค้ําประกันที่ธนาคารพาณิชย์เป็นผู้ออก (letter of guarantee) ให้นําวิธีการคํานวณตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยวิธีการคํานวณมูลค่าทรัพย์สินสุทธิของกองทุนรวม มาใช้บังคับโดยอนุโลมข้อ ๑๒ ให้บริษัทจัดการทําธุรกรรมการให้ยืมหลักทรัพย์ของกองทุนรวมกองทุนใดกองทุนหนึ่งได้ โดยมีมูลค่าธุรกรรมการให้ยืมหลักทรัพย์รวมกันทั้งสิ้นไม่เกินร้อยละยี่สิบห้าของมูลค่าทรัพย์สินสุทธิของกองทุนรวม และให้บริษัทจัดการใช้มูลค่าธุรกรรมการให้ยืมหลักทรัพย์ในการคํานวณมูลค่าทรัพย์สินสุทธิของกองทุนรวม ทั้งนี้ การคํานวณมูลค่าธุรกรรมการให้ยืมหลักทรัพย์ดังกล่าว ให้บริษัทจัดการคํานวณโดยใช้มูลค่าหลักทรัพย์ที่ให้ยืม รวมผลประโยชน์ที่พึงได้รับจนถึงวันที่คํานวณมูลค่าธุรกรรมดังกล่าว ในกรณีที่มูลค่าธุรกรรมการให้ยืมหลักทรัพย์มีมูลค่าเกินอัตราส่วนตามวรรคหนึ่งโดยมิได้เกิดจากการทําธุรกรรมเพิ่มเติม บริษัทจัดการจะยังคงมีไว้ซึ่งธุรกรรมการให้ยืมหลักทรัพย์ดังกล่าวต่อไปก็ได้ ทั้งนี้ ให้บริษัทจัดการจัดทํารายงานโดยระบุวันที่ธุรกรรมการให้ยืมหลักทรัพย์มีมูลค่าเกินอัตราส่วนที่กําหนดพร้อมสาเหตุ และส่งให้ผู้ดูแลผลประโยชน์ภายในสามวันทําการนับแต่วันที่ธุรกรรมการให้ยืมหลักทรัพย์นั้นมีมูลค่าเกินอัตราส่วนที่กําหนด พร้อมทั้งจัดเก็บสําเนารายงานดังกล่าวไว้ที่บริษัทจัดการเพื่อให้สํานักงานสามารถตรวจสอบได้ข้อ ๑๓ ให้บริษัทจัดการนํามูลค่าหลักทรัพย์ที่ให้ยืมตามธุรกรรมการให้ยืมหลักทรัพย์มารวมคํานวณในอัตราส่วนการลงทุนในหลักทรัพย์ที่ให้ยืมข้อ ๑๔ ให้บริษัทจัดการจัดทํารายงานการทําธุรกรรมการให้ยืมหลักทรัพย์ของกองทุนรวมเป็นรายเดือนโดยระบุรายชื่อคู่สัญญา วัน เดือน ปี ที่ทําธุรกรรม ชื่อ ประเภท และมูลค่าหลักทรัพย์ที่ให้ยืม ณ วันทําธุรกรรม อัตราผลตอบแทนต่อปี อายุของสัญญา ชื่อและประเภทของหลักประกัน และจัดเก็บรายงานดังกล่าวไว้ที่บริษัทจัดการเพื่อให้สํานักงานสามารถตรวจสอบได้ข้อ ๑๕ ประกาศนี้ให้ใช้บังคับตั้งแต่วันที่ 16 ตุลาคม พ.ศ. 2545 เป็นต้นไปผู้มีอํานาจลงนาม - ประกาศ ณ วันที่ 9 ตุลาคม พ.ศ. 2545 (นายประสาร ไตรรัตน์วรกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์